שמירה על היגיינת פה טובה וקפדנית היא הדרך האולטימטיבית למניעת דלקות חניכיים. היגיינת פה טובה מתחילה בצחצוח שיניים של שתי דקות לפחות לאחר ארוחות הבוקר והצהריים ולפני השינה, ממשיך עם שימוש נכון בחוט דנטלי ומסתיים בביקורים תדירים אצל השיננית ואצל רופא השיניים. את צחצוח השיניים כדאי ללמוד מהשיננית עם הדרכה מלאה. אין לצחצח חזק מדי ולא כדאי לעשות זאת עם מברשות אגרסיביות, אלא להפך עם מברשת עדינה. החליפו את מברשת השיניים אחת לשלושה חודשים והשתמשו במשחות שיניים המכילות פלואוריד ואף את אלה המומלצות לבעיות חניכיים. חשוב מאוד להבריש גם את הלשון בזהירות ובדרך שתמנע ותסלק את החיידקים. הקפידו על ביקורים שוטפים אצל רופא השיניים וזאת על מנת לוודא כי בריאות השיניים איתנה וכי אין כתרים שבסיסם כבר התחיל להחליד, סתימות שיניים שחורגות מכותרת השן ועוד ליקויים שעלולים לעודד הופעת חיידקים בסביבת החניכיים